Димов Гроб (Уланци)

Димов Гроб  — археолошко наоѓалиште во велешкото село Уланци.

Претставува некропола од железно време.

Во месноста Ветерница, на левата страна од патот за Џидимирци и на 1 км од селото се гледаат камени плочи од гробни конструкции. Има триесетина гроба од типот циста, со насоченост исток-запад или северозапад-североисток. Во еден од гробовите се најдени лошо зачувани остеолошки остатоци, 2 спирални обетки од бронзен тељ, фрагмент од салталеон, мониста од кафеава стаклена паста и други предмети од бронза во вид на цевче, фрагмент од керамички сад со сивокафеава боја и со две врежани линии. Од 1992 до 1994 година некрополата е ископувана од Музејот на Македонија. Истражени се 50 гроба-[[цисти со конструкции од камени плочи, со згрчена инхумација, поставени во правец исток-запад, организирани во редови, најчесто по линијата север-југ. Некрополата е датирана од VIII до XI век пред н.е. Што се однесува до матичната населба на некрополата, таа се наоѓа на 200 м јужно, на ридот Столот, каде што се откриени културни слоеви со материјални остатоци исти како оние од некрополата. Наодите се чуваат во Музејот на Македонија во Скопје.Коцо, Димче (1996). „Археолошка карта на Република Македонија“. Скопје: МАНУ. стр. 87, ISBN 9789989101069

Поврзано
Грамади — населба од римското време;
Димов Гроб — некропола од железното време;
Србиново — населба и некропола од доцноантичкото време;
Столот — населба од преминот од бронзеното во железното време и од хеленистичкото време;
Страната — населба - викус од доцноантичкото време;
Топот — утврдена населба - опидум од римското време;
Уланци;
Список на археолошки наоѓалишта во Велешко;
Список на средновековни некрополи во Македонија;

 Наводи 

Категорија:Уланци